ยาคุมหนูหมดวันที่17/10/19ค่ะ แล้วหนูจะเริ่มกินต่อ แต่หนูล่าช้าไปเยอะ หนูจะสามารถเริ่มกินแผงใหม่วันนี้ได้เลยไหมคะหรือยังไง
สวัสดีค่ะ หากทานยาคุมกำเนิดจนครบ 21 เม็ดและเว้นระยะไปครบ 7 วันเมื่อวันที่ 17 ต.ค. หรือทานนยาคุมจนครบ 28 เม็ดเมื่อวันที่ 17 ต.ค. และได้มีประจำเดือนมาไปแล้ว ก็แสดงว่าไม่ได้มีการตั้งครรภ์เกิดขึ้นค่ะ หลังจากนั้น หากไม่ได้ทานยาคุมกำเนิดต่อ ฤทธิ์ในการป้องกันการตั้งครรภ์ก็จะหมดลงไปแล้วดังนั้น หากจะเริ่มทานยาคุมอีกครั้ง แนะนำควรรอให้ประจำเดือนในเดือน พ.ย.มาเสียก่อน แล้วจึงเริ่มทานยาคุมภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันทีอย่างไรก็ตาม หากตั้งแต่ที่ทานยาคุมหมดไปเมื่อ 17 ต.ค. ยังไม่ได้มีเพศสัมพันธ์อีก ก็อาจเริ่มทานยาคุมไปเลยก็ได้ เพียงแต่ในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ